Železná Ruda-Alžbětín (stacidomo)

Stacidomo Železná Ruda-Alžbětín (germane: Markt Eisenstein-Elisenthal/Bayerisch Eisenstein) estas fervoja stacio sur dislimejo de sudorienta Germanio kaj Ĉeĥio je adresoj Debrník 30, Železná Ruda kaj Bahnhofstraße 54, Bayerisch Eisenstein. Ĝi kreas kuniglinion inter bavaria fervojo el Plattling ĝis Bayerisch Eisenstein kaj fervojlinio Plzeň – Klatovy – Železná Ruda en Bohemio. La ŝtatlimo kondukas rekte tra mezo de la fervoja konstruaĵo, kiu estas dividita en la ĉeĥan kaj la germanan partojn, ambaŭ portas la nomon en la lingvo de konkreta lando. La stacidomo estis en la jaro 1877 konstruita por Fervojo Plzeň-Březno. Nuntempe ĝi estas priservata per personaj trajnoj direkte al Plzeň aŭ ĝis germana Plattling kaj kelkfoje ĉiutage per rektaj rapidtrajnoj de linio R16 ĝis Prago. Rilataj artikoloj Alžbětín Bayerisch Eisenstein Pluaj fotoj Eksteraj ligiloj Bildoj, sonoj kaj videoj pri temo Železná Ruda-Alžbětín (stacidomo) en Vikimedia Komunejo Referencoj